Oficialusis leidinys L 246 , 13/10/1995 p. 0006 - 0007



Komisijos reglamentas (EB) Nr. 2401/95 1995 m. spalio 12 d. iš dalies keičiantis Reglamentą (EEB) Nr. 1274/91, nustatantį išsamias Tarybos reglamento (EEB) Nr. 1907/90 dėl tam tikrų prekybos kiaušiniais standartų įgyvendinimo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos reglamentą (EEB) Nr. 1907/90 dėl tam tikrų prekybos kiaušiniais standartų [1] su paskutiniais pakeitimais, padarytais Reglamentu (EB) Nr. 3117/94 [2], ypač į jo 10 straipsnio 3 dalį, kadangi Komisijos reglamentas (EEB) Nr. 1274/91 [3] su paskutiniais pakeitimais, padarytais Reglamentu (EB) Nr. 786/95 [4], nustato būtinas sąlygas prekybos standartams įgyvendinti; kadangi atsižvelgiant į tam tikrą dabartinę prekybos praktiką ir į tai, kad nurodyti ūkininkavimo būdus nėra privalu, nuoroda į auginimą narvelių baterijose taip pat neturėtų būti privaloma; kadangi 1988 m. kovo 7 d. Tarybos direktyva 88/166/EEB, nustatanti minimalius bateriniuose narveliuose laikomų dedeklių vištų apsaugos standartus [5], apibrėžia baterijų sistemą ir nustato Bendrijoje taikytinas dedeklių vištų apsaugos priemones; kadangi minėtąja direktyva leidžiama taikyti griežtesnes nacionalines technines priemones; kadangi Paukštienos ir kiaušinių vadybos komitetas nepateikė savo nuomonės per jo pirmininko nustatytą laiką, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 1274/91 yra iš dalies keičiamas taip: 1) 18 straipsnis yra iš dalies keičiamas taip: - 1 dalyje įterpiamas e punktas: "e)Huevos de gallinas criadas en batería | batería | Æg fra burhøns | Buræg | Eier aus Batteriehaltung | Batterie | Αυγά κλωβοστοιχίας | κλωβοστοιχια | Eggs from caged hens | cage production | Œufs de poules élevées en batterie | Batterie | Uova di galline allevate in batteria | batteria | Batterij-eieren | Batterij | Ovos de galinhas criadas em bateria | Bateria | Häkkikanalassa tuotettuja munia | häkkikanalasta | Ägg från burhöns | burhöns." | - įterpiama 7a dalis: "7a. 2–6 dalių nuostatos netaikomos tada, kai naudojama 1 dalies e punkte nurodyta formuluotė." - 8 dalis pakeičiama taip: "8. 1–7 dalių nuostatos taikomos nepažeidžiant nacionalinių techninių priemonių, viršijančių II priede pateiktus minimalius reikalavimus, kurios taikytinos tik konkrečios valstybės narės gamintojams, jei tos priemonės yra suderinamos su Bendrijos teise ir atitinka bendruosius prekybos kiaušiniais standartus." 2) II priedas yra iš dalies keičiamas taip: - Pavadinimas pakeičiamas taip: "Būtiniausi kriterijai, kuriuos turi atitikti kiaušinius gaminantys paukštynai, kaip nurodyta 18 straipsnio 1 dalies a, b, c, d ir e punktuose," ; - Įterpiamas e punktas: - "e) Kiaušiniai mažose pakuotėse su užrašu "Narveliuose laikomų vištų kiaušiniai" turi būti gaminami paukštynuose, kuriose taikoma Tarybos direktyvoje 88/166/EEB numatyta "Baterinių narvelių sistema."" 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1995 m. spalio 12 d. Komisijos vardu Franz Fischler Komisijos narys [1] OL L 173, 1990 7 6, p. 5. [2] OL L 330, 1994 12 21, p. 4. [3] OL L 121, 1991 5 16, p. 11. [4] OL L 79, 1995 4 7, p. 12. [5] OL L 74, 1988 3 19, p. 83. --------------------------------------------------